ડોઈશ બેન્ક દ્વારા જારી કરાયેલા એક રિસર્ચ રિપોર્ટમાં જણાવ્યાં અનુસાર અમેરિકાની ચૂંટણીના પરિણામો બાદ ઈમર્જિંગ માર્કેટ્સ ફોરેન એક્સચેન્જ (ઈએમએફએક્સ)માં મોટાપાયે થયેલી વેચવાલીના કારણે પણ રૂપિયાના મૂલ્યમાં ઘટાડો થયો છે. દેશની બેલેન્સ ઓફ પેમેન્ટની સ્થિતિ હકારાત્મક હોવા છતાં રૂપિયાના મૂલ્યમાં ઘટાડાની સ્થિતિ આગામી સમયમાં પણ જળવાઈ રહેશે તેમ ડોઈશ બેન્કે અહેવાલમાં જણાવ્યું છે. વિશ્વની અગ્રણી બ્રોકરેજ કંપનીના જણાવ્યાં અનુસાર દેશની ચાલુ ખાતાની ખાધ 2016-17ના 0.5 ટકાથી આંશિક વધીને 2017-18માં જીડીપીના 1.1 ટકા થવાની શક્યતા છે.